ऋषि दुर्वासा भगवान शिव के अवतार हैं| यह ब्रह्म देव के मानस पुत्र अत्रि और उनकी पत्नी अनुसुइया के पुत्र के रूप में जन्में थे| अत्रि और उनकी पत्नी अनुसुइया ने भगवान ब्रह्मा, विष्णु और शिव तीनों की कठोर तपस्या की| इनकी तपस्या से प्रसन्न होकर तीनों देव प्रकट हुए और उनसे मनचाहा वरदान मांगने को कहा| अत्रि और अनुसूया ने वरदान में तीनों देवों को अपने पुत्रों के रूप में जन्म लेने की इच्छा व्यक्त की|